**POZIV ZA UČEŠĆE U PROGRAMU PODRŠKE PRIPREMI SE – UPIŠI SE 2020/2021**

**Univerzitet u Beogradu** **poziva učenike, stanare domova učenika:**

**Dom učenika srednjih škola „Jelica Milovanović“,**

**Dom učenika srednjih škola „Patrijarh Pavle“,**

**Dom učenika srednjih škola “Milutin Milanković“ i**

**Dom učenika srednjih škola Beograd – sa svim radnim jedinicama**

**da se prijave za učešće u programu podrške “Pripremi se – upiši se”**

Program ***Pripremi se – upiši se*** je osmišljen tako da maturante osnaži u pronalaženju relevantnih informacija, preuzimanju odgovornosti za donošenje odluka, postavljanju ciljeva, kao i osvešćivanju svojih potencijala i prostora za razvoj. Pored psihološko-pedagogoške podrške koja će biti dostupna svim zainteresovanima, učenici se mogu prijaviti i za finansijske olakšice čije ustupanje dogovara Univerzitet u dogovoru sa fakultetima.

KO MOŽE DA SE PRIJAVI:

Učenici četvte godine srednje škole, stanari Domova učenika iz društvenih grupa koje su nepravedno zastupljene u visokom obrazovanju i kojima je otežan pristup visokom obrazovanju /učenici sa hendikepom, učenici iz porodica koje imaju male finansijske prihode, pripadnici romske nacionalnosti, učenici iz seoskih sredina, učenici bez roditeljskog staranja, iz jednoroditeljskih ili hraniteljskih porodica, kao i iz porodica u kojima niko nije završio ili ne pohađa fakultet ili visoku školu i koji su motivisani da nastave školovanje na Univerzitetu u Beogradu.

Ustupanje FINANSIJSKIH OLAKŠICA podrazumeva: 1. oslobađanje od plaćanja pripremne nastave za prijemni ispit 2. obezbeđivanje besplatnih konsultacija sa nastavnim osobljem tokom pripreme za prijemni ispit i/ili 3. oslobađanje od plaćanja naknade za polaganje prijemnog ispita. Fakulteti koji učestvuju u programu „Pripremi se – upiši se“ obezbeđuju jednu, dve ili sve tri od nabrojanih olakšica za nekoliko učenika u sklopu ovog programa. To su sledeći fakulteti u sastavu Univerziteta u Beogradu:

|  |  |
| --- | --- |
| 1. Arhitektonski fakultet | 13. Tehnološko-metalurški fakultet |
| 2. Biološki fakultet | 14. Učiteljski fakultet |
| 3. Geografski fakultet | 15. Fakultet bezbednost |
| 4. Građevinski fakultet | 16. Fakultet veterinarske medicine |
| 5. Ekonomski fakultet | 17. Fakultet za fizičku hemiju |
| 6. Elektrotehnički fakultet | 18. Fakultet organizacionih nauka |
| 7. Mašinski fakultet | 19. Fakultet sporta i fizičkog vaspitanja |
| 8. Poljoprivredni fakultet | 20. Farmaceutski fakultet |
| 9. Pravni fakultet | 21. Fakultet za specijalnu edukaciju i rehabilitaciju |
| 10. Rudarsko-geološki fakultet | 22. Fizički fakultet |
| 11. Stomatološki fakultet | 23. Filološki fakultet |
| 12. Tehnički fakultet u Boru | 24. Hemijski fakultet |

**Napomena:**

moguće je da još neki fakulteti u sastavu UB potvrde učešće do isteka roka 22.01.2021.

**Način bodovanja prijavljenih učenika**

**Svi kandidati moraju da zadovolje 2 uslova da bi njihove prijave bile razmatrane:**

|  |  |
| --- | --- |
| **Diskriminativni kriterijumi** | **Dokaz** |
| 1. da su stanari doma za učenike | Preporuka stručnog saradnika |
| 2. da im je prosečna ocena na kraju I, II i III razreda najmanje 3,5 (za učenike srednjih stručnih škola), odnosno 4,0 (za učenike srednjih škola za učenike sa smetnjama u razvoju). | Kopije svedočanstava I, II i III razreda srednje škole |

**Selekcija učenika koji ispunjavaju prethodna dva kriterijuma biće obavljena na sledeći način:**

|  |  |  |
| --- | --- | --- |
| **Kriterijumi** | **Način bodovanja** | **Dokaz\*** |
| **I Pripadnost ranjivim grupama** \*\* | Učenik-ca iz siromašnog domaćinstva  | 1 | Izjava u Formularu zaprijavljivanje učenika, granica:manje od visine mesečnog iznosa NSP po članu (jun 2020 = 11.850 RSD) |
| Učenik/ca romske nacionalnosti(svi učenici i učenice romske nacionalnosti) | 1 | Izjava u Formularu za prijavljivanje učenika, Preporuka stručnog saradnika iz doma |
| Učenica romske nacionalnosti (ženski pol, samo za učenice romske nacionalnosti) | 1 | Izjava u Formularu za prijavljivanje učeniika, Preporuka stručnog saradnika iz doma |
| Učenik/ca iz seoske sredine | 1 | Izjava u Formularu za prijavljivanje učeniika, Preporuka stručnog saradnika iz doma |
| Učenik/ca iz jednoroditeljske porodice | 1 | Izjava u Formularu za prijavljivanje učeniika, Preporuka stručnog saradnika iz doma |
| Učenik/ca bez roditeljskog staranja (bez oba roditelja) | 2 | Izjava u Formularu za prijavljivanje učeniika, Preporuka stručnog saradnika iz doma |
| **II Obrazovni nivo članova porodice** | Niko od članova učenikove porodice nije završio i trenutno ne pohađa fakultet ili VŠ | 2 | Izjava u Formularu za prijavljivanje učeniika, Preporuka stručnog saradnika iz doma |
| Roditelji nisu završili fakultet ili višu školu, a brat ili sestra su studenti | 1 |
| **III Kapaciteti učenika da istraje u programu podrške i studiranju** | Lične kapacitete učenika, uključujući i motivisanost za studiranje, te verovatnoću da će učenik istrajati u programu i budućem studiranju procenjivaće komisija na osnovu podataka u Motivacionom pismu, Preporukama nastavnika / stručnog saradnika i njihovim upoređivanjem. | 0-3  | Motivaciono pismoPreporuka nastavnika / stručnog saradnika |

Svi učenici koji imaju isti ukupan broj bodova rangiraju se najpre prema drugim otežavajućim životnim okolnostima (prednost se daje kandidatima sa razvedenim roditeljima, kandidatima koji su oboleleli ili imaju obolelog člana porodice i sl.), a zatim prema prema prosečnoj oceni u prve 3 godine školovanja (prednost se daje učenicima sa višim prosekom ocena).

**Napomene:**

\*Komisija koja vrši selekciju ima pravo da od učenika ili škole traži dodatnu dokumentaciju radi potvrđivanja navedenih podataka.

\*\*Učenici sa hendikepom biće uključeni u program bez obzira na kriterijume do kvote od 10% svih izabranih učenika.  Ukoliko se prijavi veći broj učenika sa hendikepom biće međusobno rangirani prema istim kirterijumima kao ostali učenici do kvote od 10%.

**Rok za predaju dokumenata: 22.01.2021.**

**Prijavu predati stručnom saradniku doma učenika.**